OpenLLM-France/wikimedia huggingface dataset:
# Andrei Kóbelev

Andrei Nikolàievitx Kóbelev - Андрей Николаевич Кобелев (rus) - (22 d'octubre de 1968, Moscou, Rússia) és un exfutbolista i entrenador rus. Com a jugador ocupava la posició de migcampista.
Al llarg de la seua carrera, Kóbelev va militar sobretot a les files del Dinamo de Moscou, amb el qual va sumar 263 partits i 46 gols. També ha disputat la Segona Divisió espanyola amb el Reial Betis i ha jugat amb el Zenit de Sant Petersburg.
Va destacar amb les seleccions inferiors de la Unió Soviètica, tot un Europeu sub-17 i d'altre sub-21. Amb el combinat absolut, però, només hi juga un encontre, el 1992.
Des del 2006 és l'entrenador del Dinamo de Moscou.

## Enllaços externs

* Fitxa del jugador
* Fitxa a Betisweb Arxivat 2013-08-23 at Archive.is (castellà)
# Amersid

Amersid (àrab امرصيد) és una comuna rural de la província de Midelt de la regió de Drâa-Tafilalet. Segons el cens de 2014 tenia una població total de 5.857 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Amerindis dels Boscos orientals

Els amerindis dels Boscos Orientals és una àrea cultural dels pobles indígenes d'Amèrica. Els Boscos Orientals s'estenen aproximadament des de l'oceà Atlàntic a les Grans Planes orientals, i de la Regió dels Grans Llacs al Golf de Mèxic, en el que és actualment l'orient dels Estats Units i Canadà. L'àrea cultural dels amerindis de les planures és a l'oest; i l'àrea de les tribus del Subàrtic al nord.

## Vegeu també

* Tribus dels Boscos del Sud-est
* Classificació dels pobles indígenes d'Amèrica

## Referències

* ↑ Mir Tamim Ansary. Eastern Woodlands Indians. Capstone Classroom, 2001, p. 4. ISBN 9781588104519.
* ↑ «Eastern Woodlands Indians | Encyclopedia.com». [Consulta: 27 juliol 2021].
# Alytana

Alytana és un gènere monotípic d'arnes de la família Crambidae. Conté només una espècie, Alytana aldabralis, que es troba a les Seychelles, on s'ha registrat a Aldabra i Assomption.

## Referències

* ↑ «GlobIZ search». Global Information System on Pyraloidea. [Consulta: 16 febrer 2011].
* ↑ Afro Moths
# Alytes maurus

Alytes maurus és una espècie d'amfibi anur de la família Discoglossidae que viu al Marroc, a les serralades del Rif i de l'Atles. Viu a les escletxes de les roques i davall pedres a prop de torrents i basses. Se'n coneixen una vintena de localitzacions aïllades a altituds compreses entre 200 i 2050 m d'altitud. No es troba però, a Ceuta. Hom creu que la seva més gran amenaça és la introducció del peix Gambusia holbrooki a les basses on l'Alytes maurus es reprodueix. No se'n descrigué el seu cant fins al 2011. Canten entre 13 i 18.9 °C, el so té una durada d'uns 100 ms i una freqüència d'entre 1218 i 1406 Hz.
Després de 41 anys com a subespècie d'Alytes obstetricans, fou separada d'aquesta el 2003 en veure-hi més relació amb el gripau bètic Alytes dickhilleni i el ferreret mallorquí (Alytes muletensis).

## Publicació original

* Pasteur & Bons, 1962: Note préliminaire sur Alytes (obstetricans) maurus: gémellarité ou polytopisme? remarques biogéographiques, génétiques et taxinomiques. Bulletin de la Société Zoologique de France 87-1 pp. 71-79.

## Referències

* ↑ «Amphibians of North Africa - 1st Edition». [Consulta: 3 juny 2020].
* 1 2 http://www.edgeofexistence.org/amphibians/species_info.php?id=1373
* 1 2 http://www.iucnredlist.org/details/55267/0
* 1 2 Description of the advertisement call of the Moroccan midwife toad (Alytes maurus Pasteur & Bons, 1962)
* ↑ On the meridional distribution of Alytes maurus Pasteur and Bons, 1962 (Amphibia, Discoglossidae)
# Antoni Colombí Payet

Antoni Colombí Payet (Tossa, 12 de juny de 1749 — Sant Petersburg, 28 de març [16 de març segons el CJ] de 1811) va ser un comerciant català i primer cònsol general d'Espanya a Rússia.

## Biografia

Fill d'una família de comerciants tossencs, el 1773 arribà a Sant Petersburg enviat per la companyia comercial barcelonina Francesc de Milans&C. Un cop aquesta es retirà de la capital russa, Colombí restà a Sant Petersburg com a comerciant pel seu propi compte. A causa dels serveis prestats a la corona espanyola durant la guerra contra Anglaterra (1775-1783) subministrant diferents materials navals a la flota espanyola des de Rússia i pel fet que era l'únic comerciant peninsular que havia aconseguit mantenir un negoci en aquella capital, el 1785 fou nomenat primer Cònsol General d'Espanya a Rússia. Aquest càrrec el compaginà amb la seva activitat comercial i un temps després de la seva mort (1811), el seu germà Francesc, també establert a Sant Petersburg, continuà exercint les mateixes funcions.
Antoni Colombí es casà el 1808 amb la baronessa Maria de Bode Kinnersley. D'aquest matrimoni en nasqué una filla, Maria Gertrudis, que inicià el llinatge dels comtes de Colombí, existent fins a l'actualitat.

## Referències

* ↑ Mario Zucchitello. Un català a la cort dels tsars - Antoni Colombí Payet, comerciant i primer cònsol general d'Espanya a Rússia (Tossa 1749 - Sant Petersburg 1811). Generalitat de Catalunya, Departament de Cultura i Mitjans de Comunicació, 1 gener 2008. ISBN 978-84-393-7639-2.
# Antoni Codorniu

Antoni Codorniu (Barcelona, 1699 - Ferrara, Estats Pontificis, 1770) fou un eclesiàstic i filòsof català. Membre de la Companyia de Jesús des de 1719, va ser deixeble de Josep Finestres. Assolí gran fama com a predicador de pensament escolàstic obert. Exiliat a Itàlia el 1767, a causa de l'expulsió dels jesuïtes, publicà obres on manifesta una voluntat renovadora de la teologia: Dolencias de la crítica (1760), Índice de la filosofia moral cristiano-política... (1746), etc.. Els seus sermons són recollits a El predicador evangélico (1740) pel seu company també jesuïta, Onofre Pratdesaba.

## Bibliografia

* Gran Enciclopèdia Catalana, Volum 5, pàg. 3491, Edicions 62. ISBN 84-297-5433-4
* Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836, p. 181-182 [Consulta: 17 setembre 2013].
# Antoni Coll Prohens

Antoni Coll Prohens (Felanitx, 1 d'abril de 1915 - Madrid, novembre 1936) fou un militant de les Joventuts d'Esquerra. De malnom Llempiabotes. Va néixer un 1 d'abril al carrer de Calafiguera de Felanitx (Mallorca). Son pare era sineuer i sa mare felanitxera.
La seva família tenia un forn a Portocolom. Havia fet el servei militar a Infanteria de Marina on havia arribat a sergent. S'embarcà en l'expedició que havia de participar en l'Olimpíada Popular de Barcelona de 1936. En esclatar el cop d'estat feixista es presentà voluntari a les milícies. Anà al front de Madrid on es feu famós per destruir carros de combat, tirant-los bombes de mà per la finestreta d'observació. En total va destruir quatre tancs, per aquest motiu fou conegut popularment com el tanquista Coll.
El 10 de novembre de 1936 morí en combat, metrallat per un tanc, al Cerro Blanco del barri d'Usera de la capital espanyola. Per la seva gran popularitat se'n feren romanços, destacant algunes de les seves gestes i a Madrid, durant una temporada, la carrera de san Jerónimo portà el seu nom. A més, aparegué als noticiaris republicans i s'editaren segells de correus amb la seva efígie. Li dedicaren poemes en espanyol i aparegué, patrocinat pel PCE, a la premsa republicana de l'època com un heroi popular.
També, l'escultor Jaume Mir dedicà al tanquista Coll una de les seves obres.

## Referències

* ↑ «Antoni Coll Prohens». Gran Enciclopèdia Catalana. Barcelona: Grup Enciclopèdia Catalana.
* 1 2 Rosselló Vaquer, Ramon. Felanitx 1931-1952. Crònica de la Segona República, la Guerra i la Postguerra. Palma: Illa Edicions i Llibres Ramon Llull, 2017, p. 416.

## Enllaços externs

* La doble mort d'Antoni Coll
# Anderlues

Anderlues (en való Anderluwe) és un municipi belga de la província d'Hainaut a la regió valona. És travessat pel riu Haine.

## Evolució demogràfica

Font: Institut Nacional d'Estadística de Bèlgifa (NIS)

## Agermanaments

* Gigondas
# Armand Desmet

Armand Desmet (Waregem, 23 de gener de 1931 - Waregem, 17 de novembre de 2012) va ser un ciclista belga que fou professional entre 1955 i 1967.
Durant la seva carrera aconseguí 19 victòries, destacant una Volta a Bèlgica i una etapa a la Volta a Espanya i al Giro d'Itàlia.

## Palmarès

* 1955
** 1r a Kortemark
* 1957
** 1r a Vichte
** 1r a Sijsele
* 1958
** 1r al Gran Premi E3
* 1959
** 1r a la Volta a Bèlgica
** 1r a Dendermonde
** 1r a Waregem
* 1960
** 1r a Boortmeerbeek
* 1961
** Vencedor d'una etapa a la París-Niça
** Vencedor d'una etapa a la Volta a Bèlgica
* 1962
** 1r a Deerlijk
** 1r al Gran Premi de Frankfurt
** 1r a Nederbrakel
** Vencedor d'una etapa al Giro d'Itàlia
* 1963
** 1r a Bottelare
* 1964
** Vencedor d'una etapa a la Volta a Espanya
* 1965
** 1r a Vichte
* 1966
** 1r a Ouwegem
* 1967
** 1r a la Brussel·les-Bievene

### Resultats al Tour de França

* 1958. 33è de la classificació general
* 1959. 23è de la classificació general
* 1960. 53è de la classificació general
* 1962. 16è de la classificació general
* 1963. 5è de la classificació general
* 1964. Abandona (13a etapa)
* 1965. Abandona (21a etapa)
* 1966. 27è de la classificació general

### Resultats a la Volta a Espanya

* 1960. 2n de la classificació general
* 1964. Abandona. Vencedor d'una etapa
* 1965. 25è de la classificació general

### Resultats al Giro d'Itàlia

* 1961. Abandona
* 1962. 10è de la classificació general. Vencedor d'una etapa

## Referències

* ↑ Ex-wielrenner Armand Desmet, eerste winnaar E3 Prijs, overleden a nieuwsblad.be (neerlandès)

## Enllaços externs

* Palmarès d'Armand Desmet Arxivat 2016-03-03 a Wayback Machine. (italià)
* Fitxa a sitiodeciclismo.net
# Antoni Pladevall

Antoni Pladevall és el nom dels següents personatges:
* Antoni Pladevall i Font, historiador i sacerdot català (n. 1934)
* Antoni Pladevall i Arumí, escriptor català (n. 1961)
# Arquimel

Arquimel, en llatí Archimelus, en grec antic Ἀρχίμηλος, fou un poeta grec, probablement nascut a Sicília, autor d'un llarg epigrama que descriu una nau gegantina que havia construït Hieró II de Siracusa aproximadament l'any 220 aC.
A aquest poema se'n acostuma a afegir un altre que va escriure sobre un imitador d'Eurípides. Al manuscrit Vaticà on es conserva porta per títol Ἀρχιμήδους, i tractaria sobre un poeta anomenat Arquímedes, per altra banda desconegut.

## Referències

* ↑ Archimelus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 273
# Arquip d'Atenes

* Per a altres significats, vegeu «Arquip (desambiguació)».
Arquip d'Atenes o Arquippos d'Atenes (en llatí Archippus, en grec antic Ἄρχιππος "Arkhippos") fou un poeta còmic atenenc de la Vella comèdia, que va guanyar un premi l'any 415 aC, segons diu Suides. La seva comèdia principal es titulava Ἰχθῦς, "Els peixos", en la qual, segons els fragments que en queden, es pot interpretar que els peixos van declarar la guerra als atenencs perquè consideraven que menjaven peix en excés. Per fi van signar un tractat pel qual Melanti, el poeta tràgic i altres atenencs devoradors de peixos van ser lliurats als peixos que se'ls van menjar. Sembla que la peça era molt enginyosa per l'ús que feia de les paraules.
Va escriure algunes altres obres:
* Ἀμφιτρύων ("Amphitryon", Amfitrió)
* Ἡρακλῆς γαμῶν ("Heraklés gamon", Hèracles casant-se)
* Ὄνου σκιά ("onou skiá", l'ombra de l'ase)
* Πλοῦτος ("Ploutos" Plutos)
* Ρίνων ("Rínon", l'escut de cuir)
* Ποίησις ("Poiesis", poema)
* Ναυαγός ("Nayagós", nàufrag)
* Νῆσοι ("Nésoi", illa)
* Νίοβις o Νίοβος ("Níobis o Níobos")
Les quatre darreres podrien ser obra d'Aristòfanes.

## Referències

* ↑ Archippus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 273
# Antonio Martín

Antonio Martín és el nom dels següents personatges:
* Antonio Martín Escudero (Belvís de Monroy, 1895 - Bellver de Cerdanya, 1937), sindicalista i militant anarquista
* Antonio Martín García (Fuente Vaqueros, 1899 - Granada, 1936), diputat socialista durant la II República Espanyola i assassinat en la Guerra Civil Espanyola
* Antonio Martín Eguia (Vitòria-Gasteiz, 1918), ciclista basc
* Antonio Martín Martínez (Sevilla, 1939), historiador i editor de còmic.
* Antonio Martín Sánchez (Palma del Río, 1947 - El Prat de Llobregat, 1981), polític i sindicalista, primer alcalde del Prat de Llobregat elegit democràticament després de la dictadura franquista
* Pedro Antonio Martín Marín (Madrid, 1949), polític i empresari espanyol Secretari d'Estat de Comunicació i Secretari d'Estat per l'esport
* José Antonio Martín Domínguez (Sant Joan Despí, 1964), futbolista català
* Antonio Martín Oyague (Valladolid, 1969), futbolista castellà
* Antonio Martín Velasco (Torrelaguna, Madrid, 1970 - 1994), ciclista espanyol
# Pepe Marco

Pepe Marco va ser un esportista valencià, que, com a futbolista, jugà com a porter al primer equip del València CF. Va participar en les primeres alineacions de l'equip merengot. També va ser practicar la pilota valenciana.
Va morir al principi de la Guerra Civil Espanyola, sent reconegut pel bàndol nacional.

## Referències

* 1 2 3 March, Jose Ricardo. «Un davanter aristòcrata i republicà». A: Moneda a l'aire. 30 històries del València CF. Llibres de la Drassana, 2019, p. 13-18. ISBN 978-84-120430-0-6.
# Kamimuria himalayana

Kamimuria himalayana és una espècie d'insecte pertanyent a la família dels pèrlids que es troba a Àsia: el Nepal.

## Referències

* ↑ uBio (anglès)
* ↑ Harper, P.P., 1976. Mushi 49(3):31.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Sivec, Stark & Uchida, 1988. Scopolia 16:32.
* Sivec & Stark, 2008. Illiesia 4(12):137.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 octubre 2011].

## Enllaços externs

* Encyclopedia of Life (anglès)
* Global Species Arxivat 2016-03-03 a Wayback Machine. (anglès)
# Montsonís

Montsonís és una entitat de població del municipi de Foradada a la comarca de la Noguera. El 2019 tenia 70 habitants.
Està situat al vessant oriental de la serra de Montsonís (596 m), a l'esquerra del Segre, a l'entrada de l'estret de Salgars. Més de la meitat de la població es troba disseminada. La seva església parroquial de Santa Maria o Sant Urbà pertanyia a l'arxiprestat d'Àger.
Fou municipi independent fins a meitat del segle xix quan es va integrar a Foradada.
A la part alta del poble hi ha el Castell de Montsonís, construït l'any 1024 per ordre del Comte d'Urgell, Ermengol II. Va estar en mans de diversos llinatges: documentats tenim els Pons, dels quals trobem el seu escut en la porta principal del castell. Dels Pons passà als Rocabruna el 1720, pel casament d'Agnès de Pons i de Desvalls amb Anton de Rocabruna i de Copons i als Montoliu el 1856, pel casament de Josepa de Rocabruna i Jordà amb Plácido de Montoliu i Dusay. En l'actualitat Carles de Montoliu i Carrasco, Baró de l'Albi, és el trenta Senyor de Montsonís i actual propietari del castell. És un castell visitable, amb torre de l'homenatge, un finestral d'estil gòtic a la façana principal, oratori privat, cuina, menjador, bancs festejadors, forn de pa, presó amb cadenes per als presoners, cellers, habitació dels senyors, sala dels avantpassats, habitació amb finestra però sense porta, habitació reservada als pelegrins, sala d'armes, sala dels escuts, sales on s'exposen tapissos i records d'altres èpoques i un passadís secret al celler per a fugir en cas de setge. El Castell de Montsonís és la Seu de la Fundació “Castells Culturals de Catalunya”, entitat que promou activitats en aquestes antigues fortaleses.

## Llocs d'interès

* Sant Josep de Foradada

## Referències

* ↑ «Montsonís». Gran Enciclopèdia Catalana. Barcelona: Grup Enciclopèdia Catalana.
* ↑ «250946 Foradada». Idescat. [Consulta: 5 agost 2020].
* ↑ «255262 Montsonis». Alteraciones de los municipios en los Censos de Población desde 1842. INE. [Consulta: 5 agost 2020].
* 1 2 3 4 Castells de Lleida Castell de Montsonís

## Enllaços externs

* Pàgina del Castell de Montsonís
# Tractat de Barcelona

Tractat de Barcelona es pot referir algun dels diversos tractats signats a la ciutat de Barcelona
Tractat de Barcelona té aquests significats:
* Tractat de Barcelona (1274), aliança militar entre Jaume I d'Aragó i el rei marínida del Marroc
* Tractat de Barcelona (1309), tractat de pau concertat entre Jaume II d'Aragó i el rei marínida del Marroc;
* Tractat de Barcelona (1455), pel qual Joan II d'Aragó prometia el tron de Navarra a Gastó IV de Foix;
* Tractat de Barcelona (1493), pel qual França lliurava el Rosselló i la Cerdanya a Espanya a canvi de la no ingerència de Ferran el Catòlic en les intervencions franceses a Itàlia;
* Tractat de Barcelona (1529), signat entre Climent VII i Espanya en el context de la guerra de la Lliga de Cognac.
* Tractat de Barcelona (2023), signat entre França i Espanya com a tractat d'amistat i cooperació reforçada.
# Bryans Road

Bryans Road és una concentració de població designada pel cens dels Estats Units a l'estat de Maryland. Segons el cens del 2000 tenia 4.912 habitants.

## Demografia

Segons el cens del 2000, Bryans Road tenia 4.912 habitants, 1.815 habitatges, i 1.352 famílies. La densitat de població era de 229,3 habitants per km².
Dels 1.815 habitatges en un 38% hi vivien nens de menys de 18 anys, en un 51% hi vivien parelles casades, en un 18,6% dones solteres, i en un 25,5% no eren unitats familiars. En el 20,7% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,2% tenia menys de 18 anys, un 6,4% entre 18 i 24, un 34,6% entre 25 i 44, un 20,7% de 45 a 60 i un 10,2% 65 anys o més.
L'edat mediana era de 34 anys. Per cada 100 dones de 18 o més anys hi havia 83,7 homes.
La renda mediana per habitatge era de 57.228 $ i la renda mediana per família de 63.793 $. Els homes tenien una renda mediana de 40.636 $ mentre que les dones 35.137 $. La renda per capita de la població era de 24.830 $. Entorn del 3,3% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bryans Road». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Bryans Road». American Fact Finder. Oficina del Cens dels Estats Units, 12-01-2010.
# Eduard Olivas i Torrent

Eduard Olivas i Torrent (Sant Jaume de Llierca, 17 de juny de 1918 - Olot, 5 de març de 1986) fou un futbolista català de la dècada de 1940.

## Trajectòria

Després de jugar al seu poble natal va ingressar a l'equip amateur de la UE Figueres i més tard al Girona FC. Durant el servei militar va jugar al futbol al Real Unión de Irún i finalitzada la Guerra Civil va passar a la UE Olot. L'any 1940 va ser fitxat pel RCD Espanyol, on jugà quatre temporades, amb 61 partits de lliga jugats i 18 gols marcats. Jugà com a titular la final de la Copa de l'any 1941, davant el València CF. L'any 1944 retornà a la UE Olot, on jugà durant cinc temporades més.

## Referències

* ↑ «Necrológicas». Mundo Deportivo, 06-03-1986. [Consulta: 1r abril 2015].
* 1 2 «Tres fichas del Español». Mundo Deportivo, 24-08-1940. [Consulta: 1r abril 2015].
* ↑ «Tres fichas del Español (cont)». Mundo Deportivo, 24-08-1940. [Consulta: 1r abril 2015].
* ↑ «Història de la UE Olot». UE Olot. [Consulta: 1r abril 2015].
* ↑ «Alineaciones para mañana». Mundo Deportivo, 02-04-1949. [Consulta: 1r abril 2015].

## Enllaços externs

* Perfil a BDFutbol
# El Bagre

El Bagre és un municipi de Colòmbia, localitzat a la subregió del Baix Cauca del departament d'Antioquia. Limita al nord amb el departament de Bolívar, al sud amb els municipis de Segovia i Zaragoza, i a l'oest amb els municipis de Zaragoza, Caucasia i Nechí. La capçalera municipal es troba a 284 quilòmetres de la capital del departament, Medellín.
# El Baell

«El Baell» té aquests significats:
* El Baell (riu), curs fluvial de l'Alt Urgell
* El Baell (Campelles), llogaret del municipi de Campelles (Ripollès)
# El rey del mambo

El rey del mambo és una pel·lícula de comèdia espanyola estrenada el 1989 dirigida per Carles Mira, coautor del guió juntament amb Maruja Torres, i coprotagonitzada per la seva germana Magüi Mira. Fou l'última pel·lícula del director abans de morir i fou projectada en la clausura de la X edició de la Mostra de València.

## Argument

Don Martín, és propietari d'una empresa de reparacions, "Averías al instante", i contracta al jove jamaicà Alí per a arreglar antenes de televisió, ja que té una gran habilitat per enfilar-se als sostres. Alhora, però, és atractiu i causa furor entre les veïnes, especialment les madures benestants Carmen i Ana. Això provoca que els homes facin el possible perquè torni a Jamaica.

## Repartiment

* Charo López - Carmen
* Magüi Mira - Ana
* Kelvin Garvanne - Ali
* José Luis López Vázquez - Don Martín
* Pedro Díez del Corral
* Ferran Rañé
* Marta Fernández Muro

## Comentaris

| « | Comèdia casposa a l'espanyola, amb escassíssim recorregut i plantejament veritablement vergonyós. | » |

## Referències

* ↑ Fitxa a l'IVC
* ↑ El rey del mambo a sensacine.com
* ↑ La Mostra sufre la crisis de los 30, Las Provincias, 14 de desembre de 2008
* ↑ El rey del mambo a decine21.com

## Enllaços externs

* Tràiler a YouTube
# El rey del río

El rey del río és una pel·lícula dramàtica espanyola dirigida el 1995 per Manuel Gutiérrez Aragón. Fou seleccionada al 45è Festival Internacional de Cinema de Berlín.

## Argument

César, un jove atrevit i ambiciós que sembla predestinat a ser un gran pescador, és fill d'Elisa, una mare soltera, viatgera i lliure. Com aquesta és incapaç de cuidar-lo, el deixa a cura de la seva germana Carmen, qui el cria al costat del seu fill Fernando. Antón, el marit de Carmen, sent predilecció per César i també Ana, la germana de Fernando. Els nens ignoren que César no és el seu germà però ell, que és ros i més llest, comença a descobrir que no és fill de Carmen i Antón. En aquesta complicada vida familiar, exploten els sentiments ocults coincidint amb la captura per César d'un gegantesc salmó anomenat el Rei del Riu.

## Repartiment

* Alfredo Landa - Antón Costa
* Carmen Maura - Carmen
* Gustavo Salmerón - César
* Ana Álvarez - Ana
* Achero Mañas - Fernando
* Miriam Fernández - Elena
* Sílvia Munt - Elisa
* Héctor Alterio - Juan
* Cesáreo Estébanez - Corcones
* Gerardo Vera - Bergasa
* Francis Lorenzo - Marco

## Premis

Cercle d'Escriptors Cinematogràfics
| Any | Categoria | Persona | Resultat |
| 1995 | Millor música | Milladoiro | Guanyador |

## Referències

* ↑ «Berlinale: 1995 Programme». berlinale.de. Arxivat de l'original el 16 de juliol 2019. [Consulta: 31 desembre 2011].
* ↑ El rey del río a Fotogramas
* ↑ «Medallas del CEC a la producción española de 1995». Círculo de Escritores Cinematográficos. Arxivat de l'original el 2014-02-02. [Consulta: 11 desembre 2015].